รายชื่อโรงเรียนในจังหวัดสมุทรปราการ

== ภาพรวม ==
โรงเรียนในจังหวัดสมุทรปราการมีจำนวนทั้งหมด 302 โรงเรียน โดยจำแนกตามสังกัดและอำเภอที่ตั้งดังนี้
== รายชื่อโรงเรียนในจังหวัดสมุทรปราการจำแนกตามสังกัด ==
=== สำนักงานคณะกรรมการการศึกษาขั้นพื้นฐาน ===

จังหวัดสมุทรปราการมีโรงเรียนสังกัด สพฐ. จำนวน 168 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาสมุทรปราการ (สพม.สมุทรปราการ) จำนวน 25 โรงเรียน และโรงเรียนสังกัดสำนักงานเขตพื้นที่การศึกษาประถมศึกษาสมุทรปราการทั้ง 2 เขตจำนวน 143 โรงเรียน
เขตพื้นที่การศึกษาประถมศึกษาของจังหวัดสมุทรปราการแบ่งดังนี้
สำนักงานเขตพื้นที่การศึกษาประถมศึกษาสมุทรปราการ เขต 1 (สพป.สมุทรปราการ เขต 1) ประกอบด้วยอำเภอเมืองสมุทรปราการ อำเภอพระประแดง และอำเภอพระสมุทรเจดีย์
สำนักงานเขตพื้นที่การศึกษาประถมศึกษาสมุทรปราการ เขต 2 (สพป.สมุทรปราการ เขต 2) ประกอบด้วยอำเภอบางพลี อำเภอบางบ่อ และอำเภอบางเสาธง
==== สำนักงานเขตพื้นที่การศึกษามัธยมศึกษาสมุทรปราการ ====
จังหวัดสมุทรปราการอยู่ในเขตพื้นที่การศึกษามัธยมศึกษาสมุทรปราการ และมีโรงเรียนในสังกัดจำนวน 25 โรงเรียน โดยแบ่งเป็น 4 สหวิทยาเขตได้แก่
สหวิทยาเขตเมืองปราการ รับผิดชอบโรงเรียนในพื้นที่อำเภอเมืองสมุทรปราการ (4 โรงเรียน) อำเภอบางพลี (เฉพาะโรงเรียนบางแก้วประชาสรรค์) และอำเภอพระประแดง (เฉพาะโรงเรียนเตรียมอุดมศึกษาน้อมเกล้า สมุทรปราการ)
สหวิทยาเขตสุวรรณภูมิปราการ รับผิดชอบโรงเรียนในพื้นที่อำเภอบางบ่อ (ยกเว้นโรงเรียนหลวงพ่อปานคลองด่านอนุสรณ์) และอำเภอบางพลี (ยกเว้นโรงเรียนบางแก้วประชาสรรค์)
สหวิทยาเขตวิทยปราการ รับผิดชอบโรงเรียนในพื้นที่อำเภอเมืองสมุทรปราการ (4 โรงเรียน) อำเภอบางบ่อ (เฉพาะโรงเรียนหลวงพ่อปานคลองด่านอนุสรณ์) และอำเภอบางเสาธง
สหวิทยาเขตป้อมปราการ รับผิดชอบโรงเรียนในพื้นที่อำเภอพระประแดง (ยกเว้นโรงเรียนเตรียมอุดมศึกษาน้อมเกล้า สมุทรปราการ) และอำเภอพระสมุทรเจดีย์
==== สำนักงานเขตพื้นที่การศึกษาประถมศึกษาสมุทรปราการ เขต 1 ====
สพป.สมุทรปราการ เขต 1 มีพื้นที่ครอบคลุม 3 อำเภอทางตะวันตกของจังหวัด ได้แก่อำเภอเมืองสมุทรปราการ อำเภอพระประแดง และอำเภอพระสมุทรเจดีย์ มีโรงเรียนในความรับผิดชอบจำนวน 72 โรงเรียน โดยแบ่งเป็นอำเภอพระประแดง 29 โรงเรียน อำเภอเมืองสมุทรปราการ 28 โรงเรียน และอำเภอพระสมุทรเจดีย์ 15 โรงเรียน
==== สำนักงานเขตพื้นที่การศึกษาประถมศึกษาสมุทรปราการ เขต 2 ====
สพป.สมุทรปราการ เขต 2 มีพื้นที่ครอบคลุม 3 อำเภอทางตะวันออกของจังหวัด ได้แก่อำเภอบางบ่อ อำเภอบางพลี และอำเภอบางเสาธง มีโรงเรียนในความรับผิดชอบจำนวน 71 โรงเรียน โดยแบ่งเป็นอำเภอบางบ่อ 35 โรงเรียน อำเภอบางพลี 23 โรงเรียน และอำเภอบางเสาธง 13 โรงเรียน
=== องค์กรปกครองส่วนท้องถิ่น ===
จังหวัดสมุทรปราการมีโรงเรียนสังกัดองค์กรปกครองส่วนท้องถิ่น 28 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลนครสมุทรปราการ (6 โรงเรียน) เทศบาลเมือง 5 แห่งได้แก่เทศบาลเมืองบางแก้ว (5 โรงเรียน) เทศบาลเมืองปากน้ำสมุทรปราการ (2 โรงเรียน) เทศบาลเมืองพระประแดง (3 โรงเรียน) เทศบาลเมืองปู่เจ้าสมิงพราย (1 โรงเรียน) และเทศบาลเมืองลัดหลวง (2 โรงเรียน) เทศบาลตำบล 6 แห่ง และองค์การบริหารส่วนตำบล 1 แห่ง
=== สำนักงานคณะกรรมการการศึกษาเอกชน ===
โรงเรียนเอกชนในจังหวัดสมุทรปราการซึ่งสังกัดสำนักงานคณะกรรมการการศึกษาเอกชนมีจำนวน 105 โรงเรียน
=== โรงเรียนสาธิตมหาวิทยาลัยในกำกับกระทรวงการอุดมศึกษา วิทยาศาสตร์ วิจัยและนวัตกรรม (อว.) ===
จังหวัดสมุทรปราการมีโรงเรียนสาธิต 1 โรงเรียนได้แก่โรงเรียนสาธิตมหาวิทยาลัยราชภัฏธนบุรี สมุทรปราการ สังกัดมหาวิทยาลัยราชภัฏธนบุรี ตั้งอยู่ที่ตำบลบางปลา อำเภอบางพลี จังหวัดสมุทรปราการ เปิดสอนในระดับเตรียมอนุบาล (บริบาล) ถึงประถมศึกษา
== รายชื่อโรงเรียนในจังหวัดสมุทรปราการแบ่งตามอำเภอที่ตั้ง ==
=== อำเภอเมืองสมุทรปราการ ===
อำเภอเมืองสมุทรปราการมี 108 โรงเรียน โดยแบ่งเป็นโรงเรียนสังกัดสำนักงานคณะกรรมการการศึกษาเอกชน 56 โรงเรียน สังกัดสำนักงานเขตพื้นที่การศึกษาประถมศึกษาสมุทรปราการเขต 1 จำนวน 28 โรงเรียน สังกัดสำนักงานเขตพื้นที่การศึกษามัธยมศึกษาเขต 6 จำนวน 8 โรงเรียน สังกัดเทศบาลนครสมุทรปราการ 6 โรงเรียน สังกัดเทศบาลตำบลบางปู 3 โรงเรียน สังกัดเทศบาลเมืองปากน้ำสมุทรปราการ 2 โรงเรียน สังกัดเทศบาลตำบลด่านสำโรง 1 โรงเรียน สังกัดเทศบาลตำบลเทพารักษ์ 1 โรงเรียน สังกัดเทศบาลตำบลบางเมือง 1 โรงเรียน สังกัดเทศบาลตำบลแพรกษา 1 โรงเรียน และองค์การบริหารส่วนตำบลแพรกษา 1 โรงเรียน
=== อำเภอบางบ่อ ===
อำเภอบางบ่อมี 42 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาสมุทรปราการเขต 2 จำนวน 35 โรงเรียน สังกัดสำนักงานเขตพื้นที่การศึกษามัธยมศึกษาเขต 6 จำนวน 4 โรงเรียน และสังกัดสำนักงานคณะกรรมการการศึกษาเอกชน 3 โรงเรียน
=== อำเภอบางพลี ===
อำเภอบางพลีมี 52 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาสมุทรปราการเขต 2 จำนวน 23 โรงเรียน สังกัดสำนักงานคณะกรรมการการศึกษาเอกชน 17 โรงเรียน สังกัดสำนักงานเขตพื้นที่การศึกษามัธยมศึกษาเขต 6 จำนวน 5 โรงเรียน สังกัดเทศบาลเมืองบางแก้ว 5 โรงเรียน สังกัดเทศบาลตำบลบางพลี 1 โรงเรียน และสังกัดมหาวิทยาลัยราชภัฏธนบุรี 1 โรงเรียน
=== อำเภอบางเสาธง ===
อำเภอบางเสาธงมี 21 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาสมุทรปราการเขต 2 จำนวน 13 โรงเรียน สังกัดสำนักงานคณะกรรมการการศึกษาเอกชน 7 โรงเรียน และสังกัดสำนักงานเขตพื้นที่การศึกษามัธยมศึกษาเขต 6 จำนวน 1 โรงเรียน
=== อำเภอพระประแดง ===
อำเภอพระประแดงมี 55 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาสมุทรปราการเขต 1 จำนวน 29 โรงเรียน สังกัดสำนักงานคณะกรรมการการศึกษาเอกชน 16 โรงเรียน สังกัดสำนักงานเขตพื้นที่การศึกษามัธยมศึกษาเขต 6 จำนวน 4 โรงเรียน สังกัดเทศบาลเมืองพระประแดง 3 โรงเรียน สังกัดเทศบาลเมืองลัดหลวง 2 โรงเรียน และสังกัดเทศบาลเมืองปู่เจ้าสมิงพราย 1 โรงเรียน
=== อำเภอพระสมุทรเจดีย์ ===
อำเภอพระสมุทรเจดีย์มี 24 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาสมุทรปราการเขต 1 จำนวน 15 โรงเรียน สังกัดสำนักงานคณะกรรมการการศึกษาเอกชน 6 โรงเรียน และสังกัดสำนักงานเขตพื้นที่การศึกษามัธยมศึกษาเขต 6 จำนวน 3 โรงเรียน
== อ้างอิง ==
 
สมุทรปราการ
รายชื่อเกี่ยวกับจังหวัดสมุทรปราการ